ขออนุญาตสอบถามเกี่ยวกับยาคุมหน่อยค่ะ คือหนูมีเพศสัมพันธ์ครั้งแรกกับแฟนก่อนประจำเดือนจะมา5วันแล้วก็ใส่ถุงยางด้วยค่ะ แล้วประจำเดือนหนูก็มาแล้วตอนนี้หนูกินยาคุมแผงแรกและกินครั้งแรกอยู่แล้วยังไม่หมดแผงหนูสามารถหยุดกินได้ไหมถ้าไม่กินให้หมด28เม็ดจะเป็นไรไหมคะ เพราะหนูคิดว่าหนูจะไม่มีเพศสัมธ์แล้วแฟนกับหนูก็อยู่ไกลกันด้วย
สวัสดีค่ะ ',หากหลังจากที่ได้มีเพศสัมพันธ์ไป ได้มีประจำเดือนมาแล้ว โดยมาในช่วงวันที่ที่ควรจะมา และมีเลือดออกนาน 2-7 วัน ก็ถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นส่วนการที่ได้เริ่มทานยาคุมกำเนิดไปหลังจากที่มีประจำเดือนมา และต้องการที่จะหยุดทานยา เนื่องจากจะไม่ได้มีเพศสัมพันธ์อีก ก็สามารถที่จะหยุดทานยาคุมได้เลย ไม่จำเป็นต้องรอให้ยาคุมหมดแผง เพียงแต่หลังจากที่หยุดทานยาไป 2-4 วัน อาจมีเลือดออกมาจากผลของยาได้ ส่วนประจำเดือนในรอบถัดไป ก็อาจมาช้ากว่าปกติ โดยอาจมาหลังจากที่หยุดทานยาไปแล้วนาน 4-6 สัปดาห์ค่ะ